
Naurulokki ja kalanruoto

Rannan kivellä istui naurulokki

se kalan ruotoa nälissään nokki

Lokki mietti missä oikeat kalat

ja miksi lokeilla on räpyläjalat?

No, ehkä ruoto ruoaksi käy

hiekkarannalla muuta kun ei näy

Lokki ruodon vaivoin nielaisi

ja hetken päästä äänekkäästi kiljaisi

Ruoto hieman mahassa pisteli

joten lokki itsekseen jo ajatteli

että olisiko pitänyt jättää syömättä

hölmösti tein kieltämättä

Sitten lokkia rupesi kuitenkin naurattamaan

joten se hytkyi äänekkäästi istualtaan

Lokki nauroi ja lähti lentämään

vaikka olikin vielä hieman nälissään

Tämä lokki ei ollut mestarikokki

sehän oli vain kiva naurulokki

Hiiri ja juustoinen uni

Hiiri hiljaa rapisteli kolossaan

pientä juustonmurua nakerteli nälissään

Eilen kun ulkona satoi lunta

näki hiiri kivaa unta

Rakensi hiiri raketin pihapuuhun

ja lensi sillä suoraan juustokuuhun

Siellä hiirellä oli onnenpäivät

ruokaa riitti, poissa oli huolet, häivät

Ehti maiskutella juustoa kraatterin verran

oli juustoinen uni mukavaa katsottavaa tämän kerran

Säpsähti hiiri hereille illalla

kun kuuli sumusireenin soivan läheisellä sillalla

Mutta vielä tänäänkin hiiri iloissaan huokaa

kun sai eilen mutustella paljon herkullista uniruokaa

Kärppä ja talviturkki

Kärppä katseli talvella turkkiaan

käytti peilinä ananaspurkkiaan

On tämä turkki sitten aikamoinen

niin on nätti ja valkoinen

Hännänpää vain on musta

ei muuta huomautusta

Kärppänä kyllä kelpaa olla

puhtaampi turkki on vain lumikolla

Mutta mitenkäs se kesällä

tuumi kärppä omalla pesällä

Taisi olla silloin ruskea

kärppä totesi ja alkoi pesän seinää puskea

Miksei se voi olla aina valkoinen

miksi sen pitää olla väriltään toinen

Tuumi kärppä, vaan selkeyttikö

aatoksia tämä kärpän valitus pesässä

sillä kun jo elettiin seuraavassa kesässä

oli kärpällä kesänuttu päällä

ja sehän mukavampi oli tietenkin suvisäällä

Tyttökettu ja nätti hattu

Tyttökettu, päässä hattu

hassu hattu, hassu juttu

Hatussa humisevia koivunlehtiä

sekä kaksi kaunista kukkaa

Iloista se on ja rehtiä

jaloissa taas neljä sukkaa

Hatussa lisäksi mansikan kuvia

niiden maiskuttaminen on ketuille suurta huvia

Onpa hatussa myös heinänkorsia

naurattaa se ainakin sinisorsia

Tämmöinen hattu siis tämän ketun päässä

sitä mukava on pitää monenlaisessa säässä

Nauriit ja tyttökauris

Kasvaa keltaisia nauriita metsämullassa

nam, tämä herkku punnitaan varmaan kullassa

Ainakin eräälle, joka metsässä nyt astelee

raikas tihkusade samalla luontoa kastelee

Metsämullasta pilkottaa muutama nauris

kun paikalle saapuu pieni tyttökauris

Kauris katsoo naurismaata

eihän noita maiskuttelematta olla saata

Metsäkauris nappaa suuhunsa yhden

ja heti kun on saanut mutusteltua sen

ryhtyy rouskuttelemaan seuraavaa naurista

se naurattaa tätä kaurista

Metsäkauris lopulta iloisena paikalta poistuu

nyt kylläisenä, mutta ehkä naurisateria myöhemmin

vielä uudelleen toistuu

Saimaannorpan syntymäpäivä

Järven rannalla pieni asumaton torppa

vedestä sitä katselee saimaannorppa

Norppa iloiselta näyttää

tänään se viisi vuotta täyttää

Synttärit siis tänään sillä

sitähän pitää juhlia, mutta millä?

Voisi vaikka rentoutua tuolla rantakivellä

antaa poutapilvien uneen hivellä

Norppa selällään rantakivelle ui

ja pian nukkumatti norppaa kutsui

Siinä nukkui saimaannorppa tovin

sitten heräsi ja näki vedessä vilisevän norppia kovin

"Lähde polskuttelemaan", joku äänteli

ja norppa kohta jo itseään vedessä hauskasti käänteli

Norpan päivä sujuikin mukavasti

ja täysien vuosien kalenteriin merkittiin viides rasti

Vallaton villisika

Mutaista maata tonki villisika

sian naamaa peitti kuralika

Se ei tosin tätä villisikaa haittaa

sillä löytyi maasta tryffeli

Se hurjan hyvälle maittaa

nythän on oikea namukeli

Tämä sika on yksi vallaton villisika vain

eikä sitä haittaa muiden murheet lain

Se tryffeleitä innolla aina etsii

kiertelee uteliaana kaikenlaisii metsii

Oli sää sitten kirkas ja keväinen

tai viimainen, kylmä ja rankkasateinen

tai niskaan satoi vaikka raekuuro

niin tälle sialle maistuu tryffelipuuro

Ja voi se huoletta kattaa itselleen pöytää

sillä tryffeleitä se aina vaan löytää

